**Ministru kabineta noteikumu projekta**

**“Grozījumi Ministru kabineta 2006. gada 6. jūnija noteikumos Nr. 453 “Noteikumi par radiofrekvences piešķīruma lietošanas atļaujām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 7. panta 1. punkts un 50. pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā noris radiofrekvenču piešķīruma lietošanas atļauju izsniegšana, nosaka Ministru kabineta 2006. gada 6. jūnija noteikumi Nr. 453 “Noteikumi par radiofrekvences piešķīruma lietošanas atļaujām” (turpmāk – Noteikumi). Proti, Noteikumu 17. punkts noteic, ka radiofrekvences piešķīruma lietošanas atļauju kuģu vai gaisa kuģu radioiekārtām pieprasa valsts akciju sabiedrībā “Elektroniskie sakari” (turpmāk – VAS ES), ja kuģi vai gaisa kuģi ir reģistrēti Latvijā. Noteikumu 17.punkts nosaka, lai saņemtu radiofrekvences lietošanas atļauju, kuģim vai gaisa kuģim, ir jābūt reģistrētam Latvijā. Ministru kabineta noteikumu Nr. 467 “Noteikumi par kuģu reģistrāciju Latvijas Kuģu reģistrā” 10.8. apakšpunkts noteic, ka, reģistrējot kuģi Latvijas Kuģu reģistrā, ja tam ir attiecīgs radioaprīkojums, jāiesniedz valsts akciju sabiedrībā “Latvijas Jūras administrācija” (turpmāk – LJA) VAS ES izsniegta kuģa stacijas atļaujas kopija. Abi minētie Ministru kabineta noteikumi veido pretrunu – proti, VAS ES kuģa stacijas atļauju nedrīkst izdot bez kuģa (peldlīdzekļa) reģistrācijas Kuģu reģistrā, savukārt kuģi LJA nevar reģistrēt bez kuģa stacijas atļaujas. Ministru kabineta noteikumu projekts “Grozījumi Ministru kabineta 2006. gada 6. jūnija noteikumos Nr. 453 “Noteikumi par radiofrekvences piešķīruma lietošanas atļaujām”” (turpmāk – noteikumu projekts) paredzēs kārtību, ka radiofrekvences piešķīruma lietošanas atļauju varēs pieprasīt arī tad, ja kuģi tikai plānots reģistrēt Latvijā (noteikumu projekta 17.1 punkts). Gaisa kuģu reģistrācijas kārtība netiek mainīta (noteikumu projekta 17. punkts).Nosacījumi par atļaujas spēkā stāšanos un spēku zaudēšanu tiks noteikti administratīvajā aktā (radiofrekvences piešķīruma lietošanas atļaujā) saskaņā ar Administratīvā procesa likuma 68. pantu un 85. panta otrās daļas 2. punktu. Plānots, ka VAS ES tiks izdotas radiofrekvences piešķīruma lietošanas atļaujas ar nosacījumu, ka atļauja stājas spēkā līdz ar kuģa reģistrācijas brīdi Latvijas Kuģu reģistrā.Noteikumu projekts paredz pienākumu LJA trīs darba dienu laikā pēc kuģa reģistrēšanas Latvijas Kuģu reģistrā informēt VAS ES. Ja noteikumu projekts netiks pieņemts, turpināsies kuģu reģistrēšana bez VAS ES kuģa stacijas atļaujas vai kuģa stacijas atļaujas izsniegšana bez kuģa reģistrēšanas.  |
| 3. | Projekta izstrādē iesaistītās institūcijas | VAS ES, LJA,Vides aizsardzības un reģionālās attīstības ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kuģu īpašnieki vai turētāji. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs sabiedrības grupām nemainās. |
| 3. | Administratīvo izmaksu monetārs novērtējums | Grozījumu rezultātā papildus izmaksas neveidosies. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts ministrijas tīmekļvietnē: www.varam.gov.lv 2017. gada 1. novembrī. |
| 3. | Sabiedrības līdzdalības rezultāti | Netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS ES un LJA.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju, kā arī neietekmē iesaistīto institūciju funkcijas un uzdevumus. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Vides aizsardzības un reģionālās attīstības

ministrijas valsts sekretārs Rinalds Muciņš

Vāvere, 67026936

aija.vavere@varam.gov.lv